Nem lehet számítani arra, hogy a baloldal megszavazza a békepárti határozati javaslatot
Az amerikai baloldalhoz köthető tanácsadóik és stratégáik elvárásai mentén alakították ki véleményüket.
Nem lehet számítani arra, hogy a baloldal megszavazza az orosz agressziót elítélő, az uniós elhibázott szankciós rezsimet kritizáló, a magyar nemzeti érdeket védő kormánypárti határozati javaslatot – mondta a Magyar Nemzetnek Tóth Erik, az Alapjogokért Központ kutatási igazgatója. Hozzátette, a magyarországi baloldal pártjainak szuverenitását a választások utáni időszakban kirobbant külföldi pártfinanszírozási botrány porrá zúzta a magyar társadalom szemében. A DK-tól a Jobbikig terjedő összefogás résztvevői ugyan Márki-Zay Péterre próbálnak mindent fogni, azonban a Nemzeti Információs Központ jelentései alapján látható, hogy közük lehetett a több mint négymilliárd forintnyi külföldi támogatás felhasználásához. Ennek az anyagi függésnek azonban nem csak ez az ára, politikai következményekkel is járt   – világított rá a kutatási igazgató. Kijelentette, a választási kampányban 2022. február 24. után mindenki számára feltűnő és érthetetlen volt az, ami történt: a kormánypártok sziklaszilárd békepárti álláspontját az ellenzéki baloldali erők támadni, kritizálni kezdték. Számos fórumon beszéltek a magyar katonák frontra küldéséről, és ezen a mai napig nem változtattak.  Azóta kiderült, hogy az amerikai baloldalhoz köthető tanácsadóik és stratégáik elvárásai mentén alakították ki véleményüket  – fogalmazott Tóth Erik. A Magyar Nemzet teljes, részletes cikke ITT olvasható.